# Návrh obchodných a zmluvných podmienok Príloha č. 6 SP

# RÁMCOVÁ DOHODA č. xxxx/xxxx/20

**o poskytnutí služby**

uzatvorená podľa §83 zákona č.343 /2015 Z.z. o verejnom obstarávaní a o zmene doplnení niektorých zákonov v znení neskorších predpisov (ďalej len ZoVO) a podľa § 269 ods. (2) Obchodného zákonníka č.513/1991 Zb. v znení neskorších predpisov (ďalej len „Obchodný zákonník“)

(ďalej len „Dohoda“)

Článok I.

Účastníci Dohody

Poskytovateľ :

Obchodné meno :

Adresa:

Právna forma:

Štatutárny orgán:

Osoba oprávnená rokovať

vo veciach Dohody :

IČO :

DIČ :

IČ DPH:

Bankové spojenie :

Číslo účtu :

IBAN:

SWIFT:

Tel. :

e-mail:

**Objednávateľ :**

Názov: **Slovenská technická univerzita v Bratislave** (ďalej tiež „STU“)

Adresa:Vazovova 5, 812 43 Bratislava

Právna forma: Verejnoprávna inštitúcia – verejná vysoká škola podľa zákona č.131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej „zákon o vysokých školách“)

Štatutárny orgán: prof. Ing. Miroslav Fikar,Dr.Sc., rektor STU

Osoba oprávnená rokovať

vo veciach Dohody a na

podpísanie Dohody : Ing. František Hulík, riaditeľ

Účelového zariadenia študentské domovy a jedálne STU (ďalej len “riaditeľ ÚZ ŠDaJ STU“)

Bernolákova 1, 811 07 Bratislava

IČO : 00397687

DIČ : 2020845255

IČ DPH: SK 2020845255

Bankové spojenie : Štátna pokladnica

Číslo účtu : 7000078352/8180

IBAN: SK95 8180 000000700078352

SWIFT: SPSRSKBA

Tel.: 02/52496134, 0905916179

Fax: 02/52496134

Ďalej tiež „poskytovateľ“ a „objednávateľ“ osobitne ako „účastník Dohody“, alebo spolu ako „účastníci Dohody“.

Preambula

* 1. Podkladom pre uzatvorenie tejto Dohody je výsledok verejného obstarávania podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej tiež „ZoVO“) na predmet zákazky **„*Upratovacie a čistiace služby v ŠD STU v Bratislave*“**, ktorej víťazom sa stal poskytovateľ.
  2. Účastníci Dohody vzájomne prehlasujú, že sa presvedčili o identite druhého účastníka, a že označenie účastníka zo strany poskytovateľa v Článku I. tejto Dohody zodpovedá aktuálnemu stavu zapísanému v príslušnom registri, do ktorého sa zapisuje a tiež, že označenie účastníka Dohody zo strany objednávateľa v Článku I. tejto Dohody zodpovedá názvu podľa zákona o vysokých školách.
  3. Poskytovateľ vyhlasuje, že je oprávnený a spôsobilý v rámci predmetu svojej činnosti poskytovať predmet Dohody tak, ako je definovaný v tejto Dohode a v jeho ponuke vo verejnej súťaži.

Článok II.

Predmet Dohody

1. Účelom tejto Dohody je ustanoviť rámcové podmienky pre uzatváranie čiastkových objednávok (ďalej len „objednávok“ ) medzi poskytovateľom a objednávateľom, s cieľom zabezpečiť opakované a kontinuálne poskytnutie služby pre Študentské domovy Slovenskej technickej univerzity v Bratislave (ďalej len „ŠD“),   
   v závislosti od požiadaviek a potrieb objednávateľa, za podmienok stanovených touto Dohodou a jednotlivými objednávkami.
2. Vzájomné práva a povinnosti účastníkov Dohody sa budú riadiť ustanoveniami tejto Dohody, pokiaľ objednávka uzavretá medzi účastníkmi Dohody na základe a v rozsahu tejto Dohody neustanoví inak.
3. PredmetomtejtoDohody jezáväzok predávajúcehoposkytnúť objednávateľovi službu **„*Upratovacie a čistiace služby v ŠD STU v Bratislave*“** (ďalej „služba“ alebo „predmet Dohody“)špecifikovanú v Prílohe č.1 tejto Dohody pre študentské domovy STU v Bratislave, zamestnancami poskytovateľa predmetnej služby, vrátane ich dopravy na miesto určenia, zabezpečenia čistiacich a dezinfekčných prostriedkov, nástrojov a náradia, v súlade s ustanoveniami tejto Dohody, s podmienkami v súťažných podkladoch, objednávkami objednávateľa, službu dodať riadne a včas objednávateľovi na miesta poskytnutia predmetu Dohody v zmysle Článku III., bod 1. tejto Dohody a záväzok objednávateľa zaplatiť poskytovateľovi za službu cenu dohodnutú v tejto Dohode.
4. Spoločný slovník obstarávania (CPV) pre hlavný predmet zákazky:

Hlavný slovník obstarávania (CPV):

90910000-9 Upratovacie služby

60100000-9 Služby cestnej dopravy

Doplňujúci slovník obstarávania:

90911000-6 Služby na upratovanie ubytovacích zariadení, budov a čistenie okien

90911100-7 Upratovacie služby ubytovacích zariadení

90911300-9 Umývanie okien

Článok III.

Miesto, čas a spôsob plnenia

1. Miestom poskytnutia predmetu Dohody sú:

● Študentský domov Mladá Garda, Račianska 103, 831 02 Bratislava; kontaktná osoba: Marin Milkov

Karavasilev, tel.č. +421918664064, e-mail: marin.milkov.karavasilev@stuba.sk,

● Študentský domov Jura Hronca, Bernolákova 1, 811 07 Bratislava, kontaktná osoba: Mgr. Ivan Klučka,

tel.č. +421918664026, e-mail: ivan.klucka@stuba.sk,

● Študentský domov Nikosa Belojanisa,Wilsonova 6,811 07 Bratislava, kontaktná osoba: Mgr. Ivan Klučka,

tel.č. +421918664026, e-mail: ivan.klucka@stuba.sk,

● Študentský domov Akademik, Mýtna ul. 28,30,32,34, 811 07 Bratislava, kontaktná osoba: Eva Lassuová,

tel.č. +421918664025, e-mail: eva.lassuova@stuba.sk,

● Študentský domov Mladosť, Staré grunty 53, 842 47 Bratislava, kontaktná osoba: Ing. Peter Cibulčík,

tel.č. +421918664048, e-mail: peter.cibulcik@stuba.sk,

● Študentský domov Dobrovičova, Dobrovičova 14, 811 08 Bratislava, kontaktná osoba: Nadežda Postová,

tel.č. +421918664066, e-mail: [nadezda.postova@stuba.sk](mailto:nadezda.postova@stuba.sk)

1. Rozsah a druh služieb, termín ich realizácie, prípadne počet osobohodín, zadá objednávateľ vopred v zmysle e-mailovej objednávky. Poskytovateľ potvrdí prevzatie objednávky spravidla do piatich hodín od obdržania objednávky.
2. Zmena potvrdenej objednávky je možná len s písomným súhlasom oboch účastníkov Dohody. Za písomnú formu sa považuje aj odsúhlasenie formou e-mailu.
3. Poskytovateľ sa zaväzuje, že poskytne služby definované v Prílohe č. 1 tejto Dohody **najneskôr do 24 hodín** od potvrdenia objednávky. Poskytnutie služby potvrdí objednávateľ (kontaktná osoba za jednotlivé ŠD)  
   e-mailom . V e-maile potvrdí meno pracovníka poskytujúceho službu, dátum realizácie služby, druh a miesto poskytnutia služby a počet hodín poskytovanej služby.
4. Pri odovzdávaní a preberaní poskytnutého predmetu Dohody bude prebiehať kvalitatívna kontrola. Objednávateľ si vyhradzuje právo neuhradiť nekvalitne poskytnutú službu.

**Článok IV.**

**Rozsah výkonu predmetu Dohody**

1. Objednávateľ požaduje poskytnúť predmet tejto Dohody na základe skutočnej potreby,  
    t .j. v nepravidelných intervaloch, v pracovných dňoch, v čase pracovnej doby.
2. Objednávateľ neumožňuje poskytovať predmet tejto Dohody počas víkendu, ani mimo pracovnej doby.
3. Pracovná doba bude vopred dohodnutá na základe jednotlivých objednávok prostredníctvom e-mailu/ prípadne telefonickou komunikáciou v čase a  intervale objednanom a dohodnutom medzi objednávateľom (zástupcom konkrétneho študentského domova) a  poskytovateľom služby. Zamestnanci poskytovateľa služby budú objednaní v čase nedostatku zamestnancov poverených na tento výkon služby STU v Bratislave, v prípadoch dlhodobej práceneschopnosti, v čase čerpania riadnej dovolenky, v letnom období, v prípade nutnosti posilnenia pracovnej sily.

Predpokladaná pracovná doba je **min. 4 hodiny na deň.**

1. Počet zamestnancov potrebných na poskytnutie predmetu tejto Dohody bude vopred dohodnutý na základe skutočnej potreby, v jednotlivých objednávkach prostredníctvom e-mailu/ prípadne telefonickou komunikáciou medzi objednávateľom (zástupcom konkrétneho študentského domova) a poskytovateľom služby.

Predpokladaný počet zamestnancov na poskytnutie služby je **max. 10 zamestnancov na deň.**

**Článok V.**

**Práva a povinnosti objednávateľa**

1. Objednávateľ vytvorí vo svojich priestoroch zodpovedajúce podmienky pre poskytnutie služby v súlade so zásadami BOZP a OPP.
2. Ak pri poskytovaní objednanej služby podľa tejto Dohody dôjde k vzniku pracovného úrazu u objednávateľa, riadi sa objednávateľ ustanoveniami v zmysle príslušných ustanovení Zákonníka práce v platnom znení a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení.
3. Poverený zamestnanec objednávateľa môže kontrolovať poskytnutie služby a má právo reklamovať poskytnuté služby. V prípade, ak objednávateľ zistí akékoľvek nedostatky v rámci výkonu poskytovaných služieb zamestnancom poskytovateľa, je oprávnený upozorniť priamo dotyčného zamestnanca spravidla ústnou formou. Pokiaľ nedostatky naďalej pretrvávajú, informuje objednávateľ priamo kontaktnú osobu poskytovateľa písomne alebo e-mailom. Poskytovateľ je v tomto prípade povinný bezodkladne zabezpečiť nápravu, napr. výmenou príslušného zamestnanca a objednávateľ má právo v takomto prípade okamžite ukončiť s daným zamestnancom poskytnutie služby.
4. V prípade zistenia preukázateľného požitia alkoholu, prípadne omamných látok zamestnancov poskytovateľa, je objednávateľ oprávnený okamžite vykázať daného zamestnanca z pracoviska a súčasne bezodkladne informuje poskytovateľa prostredníctvom spracovaného písomného Záznamu o vykonaní testu na prítomnosť omamných látok. Pri riadnom zdokladovaní tejto skutočnosti nie je povinný objednávateľ uhradiť službu poskytnutú týmto zamestnancom.
5. Objednávateľ zabezpečí vopred dohodnutú stravu v podobe 1 teplého jedla za deň (hlavné jedlo + príloha) v celkovej hodnote 1,25 eur bez DPH pre 1 zamestnanca poskytovateľa za 1 deň. K cene sa pripočítava DPH v súlade s platnými právnymi predpismi.
6. Pokladom pre vystavenie faktúry za teplé jedlo poskytnuté zamestnancom poskytovateľa (ďalej len „faktúra za jedlo“) je evidencia o odpracovaných hodinách pracovníkov poskytovateľa potvrdených vedúcimi ŠD. Nárok na teplé jedlo má zamestnanec pri odpracovaní minimálne 4,5 hodiny za 1 deň. Objednávateľ bude faktúru za jedlo fakturovať poskytovateľovi každé dva týždne po dodaní stravy.

**Článok VI.**

**Práva a povinnosti poskytovateľa**

1. Poskytovateľ prostredníctvom svojich poverených zamestnancov zodpovedá za výkon služby v zmysle objednávky, organizuje výkon služby svojimi zamestnancami, ukladá im pracovné úlohy, riadi a kontroluje ich prácu a vydáva im pre tento účel pokyny.
2. Poskytovateľ sa zaväzuje, že na výkon služby v zmysle tejto Dohody bude poskytovať pracovníkov, ktorí majú ukončené minimálne základné vzdelanie, platný zdravotný preukaz, sú bezúhonní a majú  preukázateľne absolvované školenie BOZP a OPP.
3. Poskytovateľ je povinný pred začatím výkonu jednotlivej služby zabezpečiť riadne pracovné prostriedky (čistiace prostriedky, dezinfekčné prostriedky, nástroje a náradie) svojím pracovníkom vykonávajúcim službu u objednávateľa.
4. Poskytovateľ sa zaväzuje, že na výkon služby v zmysle tejto Dohody budú jeho pracovníci používať len také čistiace a dezinfekčné prostriedky, ktoré nebudú ohrozovať zdravie človeka, životné prostredie, a pri ktorých nedôjde k poškodeniu či znehodnoteniu majetku objednávateľa.
5. Poskytovateľ sa zaväzuje, že na výkon služby v zmysle tejto Dohody nebudú jeho zamestnanci používať stroje na čistenie podlahy (podlahové automaty) a stroje na čistenie okien.
6. V prípade, že objednávateľ bude reklamovať poskytnutú službu, zaväzuje sa poskytovateľ postupovať podľa Článku V., bod 3. tejto Dohody.
7. **Poskytovateľ zodpovedá za preukázateľne spôsobené škody jeho zamestnancami realizujúcimi objednanú službu, pokiaľ mu budú nahlásené do 48 hodín odo dňa zistenia škody a budú riadne zdokumentované. Poskytovateľ je povinný skontrolovať predloženú dokumentáciu o škodovej udalosti a v prípade potreby požiadať objednávateľa v lehote 7 dní od doručenia písomného záznamu, o doplnenie dokumentácie ku škodovej udalosti. Svoju žiadosť musí poskytovateľ uplatniť písomne alebo formou e-mailu u kontaktnej osoby objednávateľa zodpovednej za riešenie škodovej udalosti. Poskytovateľ je povinný poskytnúť svoje písomné stanovisko ku škodovej udalosti po doručení všetkých, aj dodatočne vyžiadaných dokumentov, v lehote 14 dní od ich doručenia. Poskytovateľ sa zaväzuje uhradiť faktúru za vzniknutú škodu vystavenú objednávateľom, a to s rovnakou dobou splatnosti ako je doba splatnosti faktúry za poskytnutú službu vystavená objednávateľom, dohodnutá v tejto Dohode.**
8. Poskytovateľ je povinný uhradiť fakturovanú sumu za poskytnutú stravu na základe objednávateľom vystavenej faktúry. Faktúra je splatná do 15 dní od jej doručenia do sídla poskytovateľa uvedeného   
   v Článku I. tejto Dohody .

**Článok VII.**

**Cena za službu a platobné podmienky**

1. Cena je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách v znení neskorších predpisov.
2. Cena za poskytnutie predmetu Dohody je stanovená v súlade s cenníkom uvedeným v Prílohe č.1 tejto Dohody, ktorá je neoddeliteľnou súčasťou tejto Dohody, maximálne však do vyčerpania celkového finančného limitu do výšky **XX XXX.XX € bez DPH** počas trvania tejto Dohody.
3. Jednotkové ceny uvedené v Prílohe č.1 tejto Dohody pokrývajú všetky náklady na plnenie dohodnutých záväzkov poskytovateľa a všetky nároky poskytovateľa nevyhnutné na riadne poskytnutie služby v rozsahu tejto Dohody, súťažných podkladov a objednávok, vrátane pracovníkov spôsobilých na výkon predmetu Dohody, ich dopravu na miesto určenia a zabezpečenia čistiacich a dezinfekčných prostriedkov, nástrojov a náradia potrebného na výkon poskytnutia služby, v súlade s ustanoveniami tejto Dohody, s podmienkami v súťažných podkladoch a objednávkami objednávateľa.
4. Cenu služby je možné meniť postupom podľa Článku X. ods. 2 tejto Dohody, ak dôjde k legislatívnym zmenám vo všeobecne záväzných právnych predpisoch upravujúcich výšku dane z pridanej hodnoty a iných administratívnych opatrení štátu.
5. Cenu služby vrátane DPH za skutočne objednaný, poskytnutý a objednávateľom prevzatý predmet Dohody podľa nevyhnutnej potreby objednávateľa počas trvania Dohody, bude objednávateľ uhrádzať poskytovateľovi na základe preukázateľne doručených faktúr do sídla objednávateľa s lehotou splatnosti 10 dní. Zálohové platby kupujúci nebude poskytovať. Predávajúci bude fakturovať dodaný tovar zbernými faktúrami k 10-temu, 15-temu a poslednému dňu kalendárneho mesiaca.
6. Faktúra musí obsahovať všetky náležitosti daňového dokladu:

* **názov a sídlo objednávateľa**

(Slovenská technická univerzita v Bratislave, Vazovova 5, 812 43 Bratislava)

* identifikačné číslo pre daň z pridanej hodnoty objednávateľa,
* **názov a sídlo konečného príjemcu** – objednávateľ (Článok III., bod 1.)
* obchodné meno a sídlo poskytovateľa,
* identifikačné číslo pre daň z pridanej hodnoty poskytovateľa,
* poradové číslo faktúry,
* dátum poskytnutia služby,
* dátum vyhotovenia faktúry,
* lehotu splatnosti faktúry,
* číslo objednávky,
* množstvo a druh poskytnutej služby,
* jednotkovú cenu bez DPH v eurách,
* uplatnenú sadzbu DPH,
* celkovú fakturovanú čiastku bez DPH v eurách,
* výšku DPH spolu v eurách,
* celkovú fakturovanú čiastku s DPH v eurách,
* číslo dokladu, ktoré poskytovateľ uvádza do kontrolného výkazu DPH,
* označenie peňažného ústavu poskytovateľa,
* číslo účtu poskytovateľa,
* číslo Dohody podľa evidencie objednávateľa,
* vlastnoručný podpis zodpovedného pracovníka.

1. Za správne vyčíslenie dane z pridanej hodnoty podľa zákona č. 222/2004 Z. z. o dani z pridanej hodnoty v znení neskorších predpisov, zodpovedá poskytovateľ v plnom rozsahu. V prípade, že faktúra nebude obsahovať náležitosti uvedené v tejto Dohode, objednávateľ je oprávnený vrátiť faktúru poskytovateľovi do troch dní od riadneho doručenia na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová doba splatnosti začne plynúť dňom riadneho doručenia opravenej faktúry objednávateľovi.
2. Poskytovateľ sa zaväzuje pri fakturácii uvádzať jednoznačným spôsobom číslo dokladu, ktoré uvádza do kontrolného výkazu DPH.
3. Túto Dohodu je možné medzi účastníkmi Dohody zmeniť počas jej trvania bez nového verejného obstarávania v prípade, že hodnota všetkých uskutočnených zmien nebude presahovať 10% z celkového finančného limitu tejto Dohody uvedeného v Článku VII.,  bod 2. tejto Dohody, za dodržania príslušných ustanovení § 18 ods. 3 ZoVO.

**Článok VIII.**

**Sankcie**

1. Pri porušení jednotlivej dohodnutej povinnosti poskytovateľa poskytnúť predmet Dohody v dohodnutom termíne, na dohodnuté miesto, v  požadovanom množstve a za dohodnutú cenu, je objednávateľ oprávnený uplatniť voči poskytovateľovi zmluvnú pokutu vo výške 20 EUR, a to za každé porušenie jednotlivej povinnosti.
2. Pri porušení dohodnutej povinnosti poskytovateľa poskytnúť predmet Dohody v požadovanej kvalite, je objednávateľ oprávnený uplatniť voči poskytovateľovi zmluvnú pokutu vo výške 30 EUR, za každé nekvalitné poskytnutie predmetu Dohody.
3. Pri porušení jednotlivej zmluvnej povinnosti poskytovateľa poskytnúť predmet Dohody v dohodnutom termíne, na dohodnutom mieste, v požadovanej kvalite, v rozsahu a za dohodnutú cenu, je objednávateľ oprávnený uplatniť si voči poskytovateľovi preukázateľné náklady, ktoré mu vznikli neplnením zmluvnej povinnosti zo strany poskytovateľa. Všetky preukázateľné náklady, ktoré objednávateľovi vzniknú v zmysle predchádzajúcej vety, objednávateľ písomne uvedie s odôvodnením a špecifikáciou uplatňovanej finančnej čiastky a doručí poskytovateľovi. Objednávateľ si uplatní právo započítať tieto vzniknuté náklady s fakturovanou čiastkou za poskytnutú službu.
4. Zmluvné pokuty si môže objednávateľ uplatniť formou započítania s faktúrami poskytovateľa, vystavenými za jednotlivú poskytnutú službu ako vzájomné započítanie pohľadávok a záväzkov.
5. Zaplatenie zmluvnej pokuty nezbavuje poskytovateľa povinnosti poskytnúť predmet Dohody alebo doklady podľa tejto Dohody.
6. V prípade omeškania objednávateľa so zaplatením ceny za poskytnutú službu je poskytovateľ oprávnený uplatniť voči objednávateľovi úrok z omeškania v zákonom stanovenej výške. V prípade omeškania objednávateľa bude úrok z omeškania samostatne fakturovaný objednávateľovi s povinnosťou jeho uhradenia do 30 dní od riadneho prevzatia faktúry bezhotovostným spôsobom na účet poskytovateľa v zmysle Článku I. tejto Dohody.
7. Zaplatením dohodnutej zmluvnej pokuty nie je dotknuté právo oprávneného účastníka Dohody na úhradu škody, ktorá vznikla v príčinnej súvislosti s porušením dohodnutej povinnosti, za ktorú je uplatňovaná zmluvná pokuta.
8. Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností

Článok IX.

**Doba platnosti a skončenie Dohody**

1. Dohoda sa uzatvára na dobu **12 mesiacov** od nadobudnutia jej účinnosti alebo do vyčerpania finančného limitu **XX XXX,XX EUR bez DPH** podľa toho, ktorá právna skutočnosť nastane skôr. Uvedeným dňom táto Dohoda zaniká, a to bez povinnosti osobitného právneho úkonu potrebného na jej ukončenie. Na uvedený účel sa účastníci Dohody dohodli, že budú nezávisle sledovať čerpanie finančného limitu dohodnutého v tomto článku Dohody so záujmom predísť právnej neistote. Ten účastník Dohody, ktorý prvý zistí vyčerpanie limitu, uvedenú skutočnosť oznámi druhému účastníkovi tejto Dohody.
2. Táto Dohoda nadobúda platnosť dňom jej podpisu. V prípade podpisovania Dohody v rôznom čase je dňom platnosti ten deň, v ktorom Dohodu podpíše posledný účastník Dohody.
3. Účastníci Dohody berú na vedomie, že podľa § 5a ods.1 a ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov sa v tomto prípade jedná o  povinne zverejňovanú Dohodu, ktorá sa zverejňuje v Centrálnom registri zmlúv vedenom Úradom vlády Slovenskej republiky (ďalej len „CRZ“).
4. Táto Dohoda nadobúda účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.
5. V prípade odstúpenia od Dohody sa účastníci Dohody budú riadiť ustanoveniami § 344 a nasledovnými ustanoveniami Obchodného zákonníka. Odstúpenie od Dohody musí mať písomnú formu, musí byť doručené druhému účastníkovi Dohody (ktorý svoju povinnosť porušil) a jeho účinky nastávajú dňom doručenia.
6. Objednávateľ je oprávnený odstúpiť od tejto Dohody v prípade podstatného porušenia Dohody poskytovateľom, a to ak:
7. sa poskytovateľ opakovane (viac ako dvakrát) dostane do omeškania s poskytnutím služby na základe

potvrdenej objednávky o viac ako 3 dni,

1. nebude poskytnutá služba opakovane spĺňať kvalitatívne a/alebo kvantitatívne požiadavky (viac ako trikrát) a zistené vady poskytovateľ neodstráni v dohodnutých termínoch,
2. ak sa po nadobudnutí účinnosti tejto Dohody ukázalo nepravdivým vyhlásenie poskytovateľa deklarované v bode 3. Preambuly tejto Dohody,
3. je splnený niektorý z dôvodov na odstúpenie od tejto Dohody podľa § 19 ZoVO.
4. Objednávateľ je oprávnený odstúpiť od Dohody tiež v prípade, ak na majetok poskytovateľa je vyhlásený konkurz a/alebo konkurzné konanie bolo zastavené pre nedostatok majetku a/alebo je poskytovateľovi povolená reštrukturalizácia a/alebo poskytovateľ vstúpil do likvidácie, prerušil alebo iným spôsobom ukončil svoju podnikateľskú činnosť a/alebo predal svoj podnik alebo časť podniku; ďalej tiež v prípade, že u poskytovateľa prebehla zmena kontroly, organizačná zmena, zmena právnej formy, zmena štatutárneho orgánu a tieto zmeny nie sú pre objednávateľa, konajúc rozumne a odôvodnene, akceptovateľné a/alebo nie sú v súlade so ZOVO.
5. Poskytovateľ je oprávnený odstúpiť od Dohody, ak je objednávateľ v omeškaní so zaplatením jednotlivej faktúry o viac ako 60 (šesťdesiat) kalendárnych dní , a to minimálne trikrát počas trvania tejto Dohody.
6. V prípade nepodstatného porušenia Dohody sú účastníci Dohody oprávnení od Dohody odstúpiť po márnom uplynutí primeranej lehoty stanovenej v písomnej výzve druhému účastníkovi Dohody na odstránenie konania v rozpore s touto Dohodou a právnymi predpismi ako aj následkov takéhoto konania. Ak sa účastníci Dohody nedohodnú inak, primeranou lehotou v zmysle predchádzajúcej vety je 10 dní počítaných odo dňa doručenia písomnej výzvy na odstránenie nedostatkov.
7. V prípade, ak nastanú právne skutočnosti majúce za následok zmenu v právnom postavení poskytovateľa v zmysle bodu 7. tohto Článku alebo akákoľvek iná zmena majúca priamy vplyv na plnenie predmetu Dohody zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali (ďalej len „Oznámenie“). Na účely tejto Dohody sa zúčastnené strany dohodli, že oznámenie má charakter deklaratórny, s tým, že dňom jeho doručenia adresátovi sa stáva neoddeliteľnou súčasťou tejto Dohody, bez povinnosti uzavrieť dodatok k nej (pokiaľ objednávateľ nebude postupovať podľa bodu 7. tohto Článku), a to až do doby, kým bude uzavretý najbližší dodatok k Dohode z dôvodu iných právnych skutočností. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od Dohody. Za akúkoľvek inú zmenu sa považujú aj zmena bankového spojenia poskytovateľa, pričom k tejto informácii predloží poskytovateľ aj potvrdenie príslušnej banky.
8. Odstúpenie od Dohody nemá vplyv na nárok na náhradu škody vzniknutej porušením Dohody a nárok na zmluvnú pokutu.

**Článok X.**

**Záverečné ustanovenia**

* + - 1. Práva a povinnosti účastníkov Dohody upravené v tejto Dohode sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
      2. Akúkoľvek zmenu obsahu tejto Dohody, je možné vykonať iba formou písomného a očíslovaného dodatku podpísaného štatutárnymi zástupcami účastníkov tejto Dohody, pokiaľ v tejto Dohode nie je dohodnuté inak.
      3. Účastníci Dohody vyhlasujú, že Dohodu uzatvárajú z vlastnej vôle, Dohodu neuzatvárajú v tiesni ani   
         za nápadne nevýhodných podmienok .
      4. Dohoda je vyhotovená v štyroch rovnocenných vyhotoveniach, z ktorých objednávateľ dostane tri vyhotovenia a poskytovateľ jedno vyhotovenie.
      5. Neoddeliteľnú súčasť Dohody tvoria jej prílohy:
  + Príloha č. 1 – kópia cenovej ponuky z obstarávania predmetu Dohody (ocenená poskytovateľom)
  + Príloha č. 2 – kópia výpisu z obchodného registra

V Bratislave, dňa : V , dňa:

............................................................ .............................................................

objednávateľ poskytovateľ

Ing.František Hulík

riaditeľ ÚZ ŠDaJ STU